**Hinnapakkumuse päring**

**puude raieks, kändude freesimiseks ja hooldusraieks**

**Lugupeetud pakkuja!**

Kutsume Teid esitama pakkumust Tapa linnas asuvate puude raieks, kändude freesimiseks ja puude hooldusraie (kuivanud, köndistatud ja alumised okste eemaldamine, võra hooldus) teostamiseks.

**Teenuse kirjeldus:**

Likvideeritavad puud koos kändude freesimisega vähemalt 10 cm alla pinnasepiiri:

1) Tapa linn, Kirikupark – 11 puud (10 vahtrat + 1 jalakas)

Puude hooldusraie (kuivanud, köndistatud ja alumiste okste eemaldamine, võra hooldus):

1) Tapa linn, Kirikupark - 118 puud

2) Tapa linn, Nooruse 11, Lasteaed Pisipõnn - 5 puud

Likvideeritavad puud on märgitud punase värviga.

Pakkuja kohustuste hulka kuulub ka raiejääkide (sh silumisest üle jäävad kändude freesimisjäägid) likvideerimine ning objektide puhastamine.

Vajadusel on võimalus viia raiejäägid Tapa linnas Loode tn asuvale platsile.

**Nõuded pakkujale:**

- Puid tohib langetada ainult kutsetunnistusega arborist. Esitada koopia pädevust tõendavast dokumendist.

- Pakkujal peab olema sarnaste tööde kogemus. Sarnaseks loetakse kalmistul, pargis vms kohas teostatud raietöid. Pakkuja esitab osutatud teenuste nimekirja koos tellija andmete, kontaktide ja objektide aadressidega.

**Pakkumus peab sisaldama:**

- Tööde kogumaksumus ilma käibemaksuta ja käibemaksuga. Kui juriidiline isik ei ole käibemaksukohuslane, märkida pakkumuses. Maksumuse arvutamisel peab pakkuja tuginedes oma ametialasele professionaalsusele võtma arvesse kõik kulud, mis on vajalikud töö korrektseks teostamiseks;

Eraisikust pakkuja peab pakkumuse hinna sisse arvestama ka kõik lisanduvad tööandja maksud (sotsiaalmaks, tööandja töötuskindlustusmakse).

- Ühikuhinnad (ühe puu langetamise ja kännu freesimise maksumus, kuivanud okste eemaldamine, võra hooldus);

**Lepingu tingimused:**

Lepingu täitmise eeldatav tähtaeg on **25. veebruar 2019.**

Tellija tasub tegelikult teostatud tööde eest 14 päeva jooksul arve esitamisest arvates.

Pakkumus esitada digitaalselt allkirjastatuna e-posti aadressil vallahooldus@tapa.ee hiljemalt **10.01.2019.**

Vajadusel peetakse pakkujatega läbirääkimisi.

Kui pakkumuste maksumused ületavad eeldatavat maksumust, võib tellija lükata pakkumused tagasi või vähendada tellitava töö mahtu.

Täiendav info: Tapa Vallahooldus juhataja Lembit Saart, e-post vallahooldus@tapa.ee,

tel 5203992